Savska (Atik) džamija
<s>Savska džamija u Brčkom (Atik džamija), nalazi se u centru grada, u arhitektonskoj cjelini Konačkog brda u Brčkom, Bosna i Hercegovina.</s><s>Komisija za očuvanje nacionalnih spomenika na sjednici održanoj od 6. do 10. jula 2004. godine je donijela odluku da se džamija proglasi za nacionalni spomenik BiH.</s><s>Ovu odluku Komisija je donijela u sljedećem sastavu: Zeynep Ahunbay, Amra Hadžimuhamedović (predsjedavajuća), Dubravko Lovrenović (predsjedavajući), Ljiljana Ševo i Tina Wik.</s>

<s>Historija 
U osmanskom periodu Brčko se razvilo u pet mahala: Atik, Džedid, Varoš, Karanfil i Kolobara.</s><s>Već po samom imenu Atik, što na turskom znači stari, može da se zaključi da je riječ o najstarijoj džamiji u Brčkom.</s><s>Izgrađena je dolaskom Osmanlija u ovag grad, 1528/9. godine.</s><s>Prvobitno je bila napravljena od drveta i vremenom je proširivana.</s><s>Neposredno uz džamiju nalazilo se mezarje (groblje), koje je prekopano prilikom izgradnje brčanske zelene pijace.</s><s>Na austrijskom geodetskom snimku iz 1882. godine, džamija ucrtana je zajedno sa dućanima koji su je okruživali.</s><s>Uz džamiju bio je podignut i mekteb.</s>

<s>Džamija je u cjelini srušena 17. jula 1992. godine.</s><s>Obnovljena je 2006. godine u izvornom obliku.</s>

<s>Opis 
Savska (Atik) džamija pripada tipu jednoprostornih džamija natkrivenih četvorovodnim krovom.</s>

<s>Fasada džamije je horizontalno raščlanjena nizom fasadnih otvora i fasadnim vijencima.</s><s>Prvi fasadni vijenac se nalazi na polovini visine zidanog dijela, dok je drugi ispod same strehe.</s><s>Osobenost ove džamije je da je imala neku vrstu podrumskih prostorija smještenih ispod centralnog molitvenog prostora, a koje su služile da spriječe prodor podzemnih voda u objekat.</s><s>Konstruktivni sistem kojim je ovako veliki raspon bio riješen izvorno se sastojao od sistema stubova i greda postavljenih u oba pravca.</s><s>Kasnije je ova konstrukcija zamijenjena betonskom.</s>

<s>Munara džamije ima dvije šerefe i ozidana je ciglom, sa spoljne strane omalterisana i obojena.</s><s>Donji dio munare je kvadratne osnove, dok je osnova gornjeg dijela osmostranična.</s><s>Munara ima nekoliko nivoa sa dekoracijama, od kojih se prvi nalazi ispod samog krova.</s><s>Drugi niz se nalazio ispod šerefe, dok je treći u sredini tijela munare.</s><s>Posljednji nivo se nalazio u nivou strehe i predstavlja nastavak krovnog vijenca.</s>

<s>Reference</s>

<s>Literatura</s>

<s>Mehmed Mujezinović - Islamska epigrafika Bosne i Hercegovine</s>

<s>Džamije u Brčkom
Nacionalni spomenici u Brčkom</s>

